**Susret s Mirom Gavranom**

Dana 19. veljače 2019. 7.a i 7.c pripremali su se za susret s Mirom Gavranom čitajući po slobodnom izboru neki roman iz njegova bogatog opusa. Susret se dogodio u knjižnici Vladimira Nazora u Španskom u 12 sati.

Susret je bio vrlo zanimljiv i poučan. Miro Gavran je započeo priču o svojim djelima *Zaljubljen do ušiju* i *Profesorica iz snova.*

*Zaljubljen do ušiju* je, kako kaže Miro Gavran, najzapetljanija knjiga koju je ikad napisao. Tekst govori o dječaku koji se zaljubljuje u novodošlu učenicu. Dječak je odlikaš, no mislio je ako bude dobivao jedinice da će ga ona možda primijetiti, no prevario se. Poslije dugačkog zapleta saznajemo da je djevojčica cijelo vrijeme bila zaljubljena u njega.

Miro Gavran je također govorio o svojem djelu *Profesorica iz snova.* To je djelo u kojem se četrnaestogodišnji dječak zaljubljuje u novu profesoricu i poduzima razne mjere da joj se svidi čak čita silnu literaturu koju voli profesorica.

Nakon razgovora o svojim djelima, Miro Gavran nam je odgovorio na naša zanimljiva pitanja te nas i nasmijao i na kraju pohvalio za ugodan književni razgovor.

Bila mi je čast upoznati tako proslavljenog pisca i uvjeriti se kako je izlazak iz učionice odličan način učenja i razvijanja ljubavi prema knjigama.

Ovaj susret se ne bi dogodio bez naše profesorice književnice Biserka Goleš Glasnović.

Martin Bogat, 7.c